|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΞΑΝΘΗΣ  ΔΗΜΟΣ ΞΑΝΘΗΣ  ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ  ΤΜΗΜΑ ΗΛΕΚΤΡΟΜΗΧΑΝΟΛΟΓΙΚΟ  ΠΛΗΡ. Ντουλοπούλου Μαρία.  Τηλ. 2541022332  ΑΡ. ΜΕΛΕΤΗΣ: Π 03 / 2019 | «ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΝΕΩΝ ΤΟΠΙΚΩΝ ΚΛΙΜΑΤΙΣΤΙΚΩΝ ΜΟΝΑΔΩΝ ΓΙΑ ΔΗΜΟΤΙΚΑ ΚΤΙΡΙΑ»  ΠΡΟΫΠΟΛΟΓΙΣΜΟΣ 12.288,40€ |

###### Ι. ΤΕΧΝΙΚΗ ΠΕΡΙΓΡΑΦΗ

Η παρούσα μελέτη αφορά στην προμήθεια τοπικών κλιματιστικών μονάδων και την εγκατάστασή τους σε χώρους εργασίας στα κτίρια του ∆ήμου Ξάνθης προκειμένου να καλυφθούν οι ανάγκες για αποδοτική θέρμανση και ψύξη των χώρων αυτών, για την εξασφάλιση ομαλών συνθηκών για όσους εργάζονται ή εξυπηρετούνται στους χώρους αυτούς.

Από το με αρ. πρωτ. 1962/24-01-19 Τεχνικό Δελτίο Επιθεώρησης του αναδόχου των εργασιών συντήρησης και επισκευής των κλιματιστικών μονάδων των κτιρίων του Δήμου Ξάνθης, προκύπτει η ανάγκη αντικατάστασης , λόγω παλαιότητας και ασύμφορης οικονομικά επισκευής, των μονάδων, όπως αυτές αποτυπώνονται στον ακόλουθο πίνακα :

|  |  |  |
| --- | --- | --- |
| ΥΠΗΡΕΣΙΑ | ΚΛΙΜΑΤΙΣΤΙΚΟ ΜΗΧΑΝΗΜΑ  Ονομαστική απόδοση BTU/H | ΤΕΜΑΧΙΑ |
| ΓΡΑΜΜΑΤΕΙΑ ΔΗΜΟΤΙΚΟΥ ΣΥΜΒΟΥΛΙΟΥ ΔΗΜΟΥ ΞΑΝΘΗΣ | Επίτοιχο κλιματιστικό 12000ΒΤU/h | 1 |
| ΓΡΑΦΕΙΟ ΔΗΜΟΤΙΚΟΥ ΣΥΜΒΟΥΛΙΟΥ ΔΗΜΟΥ ΞΑΝΘΗΣ | Επίτοιχο κλιματιστικό 12000ΒΤU/h | 1 |
| ΓΡΑΦΕΙΟΥ ΔΗΜΑΡΧΟΥ ΞΑΝΘΗΣ | Επίτοιχο κλιματιστικό 12000ΒΤU/h | 1 |
| ΓΡΑΦΕΙΟ ΛΟΓΙΣΤΗΡΙΟΥ  Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ  ΔΗΜΟΥ ΞΑΝΘΗΣ | Επίτοιχο κλιματιστικό 9000ΒΤU/h | 1 |
| ΚΟΙΝΩΝΙΚΟ ΠΑΝΤΟΠΩΛΕΙΟ  ΔΗΜΟΤΙΚΗΣ ΕΝΟΤΗΤΑΣ ΣΤΑΥΡΟΥΠΟΛΗΣ | Επίτοιχο κλιματιστικό 9000ΒΤU/h | 1 |
| ΓΡΑΦΕΙΟ ΚΟΙΝΩΝΙΚΩΝ ΛΕΙΤΟΥΡΓΩΝ  Δ/ΝΣΗ ΚΟΙΝΩΝΙΚΗΣ ΠΡΟΣΤΑΣΙΑΣ, ΑΘΛΗΤΙΣΜΟΥ, ΠΑΙΔΕΙΑΣ ΚΑΙ ΚΟΙΝ. ΠΟΛΙΤΙΚΉΣ  ΔΗΜΟΥ ΞΑΝΘΗΣ | Επίτοιχο κλιματιστικό 9000ΒΤU/h | 1 |
| ΤΜΗΜΑ ΜΗΤΡΩΩΝ ΚΑΙ ΔΙΑΔΙΚΑΣΙΩΝ ΠΡΟΣΩΠΙΚΟΥ  ΔΗΜΟΥ ΞΑΝΘΗΣ | Επίτοιχο κλιματιστικό 16000ΒΤU/h | 1 |

Επιπλέον από γραπτά και προφορικά αιτήματα των Υπηρεσιών του Δήμου προκύπτει ανάγκη προμήθειας νέων κλιματιστικών μονάδων, των οποίων οι απαιτήσεις αποτυπώνονται στον ακόλουθο πίνακα:

|  |  |  |
| --- | --- | --- |
| ΥΠΗΡΕΣΙΑ | ΚΛΙΜΑΤΙΣΤΙΚΟ ΜΗΧΑΝΗΜΑ  Ονομαστική απόδοση BTU/H | ΤΕΜΑΧΙΑ |
| ΓΡΑΦΕΙΟ ΑΘΛΗΤΙΣΜΟΥ  ΣΤΟ ΔΗΜΟΤΙΚΟ ΑΘΛΗΤΙΚΟ ΚΕΝΤΡΟ «ΑΣΠΙΔΑ» | Επίτοιχο κλιματιστικό 18000ΒΤU/h | 1 |
| ΚΕΝΤΡΙΚΟ ΚΤΙΡΙΟ ΑΠΟΚΕΝΤΡΩΜΕΝΩΝ ΥΠΗΡΕΣΙΩΝ ΔΗΜΟΤΙΚΗΣ ΕΝΟΤΗΤΑΣ ΣΤΑΥΡΟΥΠΟΛΗΣ | Επίτοιχο κλιματιστικό 18000ΒΤU/h | 4 |
| ΚΤΙΡΙΟ ΤΗΛΕΜΑΤΙΚΟΥ ΔΙΚΤΥΟΥ ΔΗΜΟΤΙΚΗΣ ΕΝΟΤΗΤΑΣ ΣΤΑΥΡΟΥΠΟΛΗΣ | Επίτοιχο κλιματιστικό 24000ΒΤU/h | 2 |

Επιπρόσθετα θα πραγματοποιηθούν οι απαιτούμενες εργασίες αποξήλωσης των προς αντικατάσταση κλιματιστικών μονάδων, η απομάκρυνση αυτών με προσκόμιση βεβαίωσης παραλαβής από ΣΣΕΔ (Συλλογικό Σύστημα Εναλλακτικής Διαχείρισης Αποβλήτων), - όπως ορίζεται στο Προεδρικό Διάταγμα 117/2004 και στις τροποποιήσεις αυτού - και η εγκατάσταση νέας αυτόνομης ηλεκτρικής γραμμής (υλικά και εργασία) από τον ηλεκτρολογικό πίνακα, όπου αυτή απαιτείται, σύμφωνα με τις υποδείξεις της υπηρεσίας.

Η δαπάνη για την ως άνω προμήθεια ανέρχεται στο ποσό των 12.288,40 ευρώ, συμπεριλαμβανομένου του Φ.Π.Α (24%).

###### ΙΙ. ΤΕΧΝΙΚΕΣ ΠΡΟΔΙΑΓΡΑΦΕΣ

Τα προς προμήθεια κλιματιστικά μηχανήματα θα είναι αρίστης ποιότητας και κατάλληλα για την κάλυψη των αναγκών θέρμανσης - κλιματισμού στους αντίστοιχους χώρους εργασίας του ∆ήμου Ξάνθης. Οι ελάχιστες απαιτούμενες τεχνικές προδιαγραφές για τα προς προμήθεια είδη, περιγράφονται αναλυτικά ως εξής :

1. Κλιματιστικό μηχάνημα κατηγορίας ονομαστικής ψυκτικής απόδοσης 9000 BTU/h
2. Κλιματιστικό μηχάνημα κατηγορίας ονομαστικής ψυκτικής απόδοσης 12000 BTU/h
3. Κλιματιστικό μηχάνημα κατηγορίας ονομαστικής ψυκτικής απόδοσης 16000 BTU/h
4. Κλιματιστικό μηχάνημα κατηγορίας ονομαστικής ψυκτικής απόδοσης 18000 BTU/h
5. Κλιματιστικό μηχάνημα κατηγορίας ονομαστικής ψυκτικής απόδοσης 24000 BTU/h

Όλα τα ανωτέρω κλιματιστικά μηχανήματα θα πρέπει να έχουν τις παρακάτω προδιαγραφές:

* Ενεργειακή κλάση Α++ και άνω τόσο για την ψύξη όσο και για τη θέρμανση για θερμή ζώνη.
* Τεχνολογία Inverter.
* Εγγύηση καλής λειτουργίας του συμπιεστή διάρκειας τουλάχιστον πέντε (5) ημερολογιακών ετών.
* Εγγύηση καλής λειτουργίας των υπόλοιπων μερών διάρκειας τουλάχιστον δύο (2) ημερολογιακών ετών.
* Ασύρματο τηλεχειριστήριο.
* Ψυκτικό μέσο, το οποίο να χαρακτηρίζεται από μηδενικό συντελεστή μείωσης του όζοντος (οικολογικό), για παράδειγμα το R410A ή R-32.
* Φίλτρο σκόνης καθαρισμού αέρα.
* Αυτόματη περσίδα.
* Λειτουργίες αυτοδιάγνωσης και αυτόματης επανεκκίνησης.
* Προγραμματισμός 24 ωρών.
* Πιστοποίηση CE και EUROVENT.
* Θα συνοδεύεται κατά την παράδοσή του από τεχνικό εγχειρίδιο και φυλλάδιο οδηγιών χρήσης.
* Θόρυβος εσωτερικής μονάδας μικρότερος των 50 db

###### ΙΙΙ. ΣΥΓΓΡΑΦΗ ΥΠΟΧΡΕΩΣΕΩΝ

ΑΡΘΡΟ 1

ΑΝΤΙΚΕΙΜΕΝΟ ΠΡΟΜΗΘΕΙΑΣ

Η παρούσα συγγραφή υποχρεώσεων αφορά στην προμήθεια και εγκατάσταση δεκατεσσάρων (14) νέων επίτοιχων κλιματιστικών μονάδων για τις ανάγκες των κτιρίων του Δήμου Ξάνθης και στην αποξήλωση και απομάκρυνση εφτά (7) κλιματιστικών μονάδων.

ΑΡΘΡΟ 2

ΙΣΧΥΟΥΣΕΣ ΔΙΑΤΑΞΕΙΣ

Η διενέργεια της προμήθειας διέπεται από τις διατάξεις:

- του Ν. 4412/16 (ΦΕΚ 147/08.08.2016 τεύχος Α΄) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ»,

- του Ν. 3463/8-6-2006 (ΦΕΚ 114 Α’) «Κύρωση του Κώδικα Δήμων και Κοινοτήτων»,

- του Προεδρικού Διατάγματος 117/2004 (ΦΕΚ 82/5-3-2004 τεύχος Α΄) «Μέτρα, όροι και πρόγραμμα για την εναλλακτική διαχείριση των αποβλήτων ειδών ηλεκτρικού και ηλεκτρονικού εξοπλισμού, σε συμμόρφωση με τις διατάξεις των Οδηγιών 2002/95» με τις τροποποιήσεις αυτού και

- την Κοινή Υπουργική Απόφαση ΗΠ 23615/651/Ε103/2014 (ΦΕΚ 1184/9-5-2014 τεύχος Α΄) «Καθορισμός κανόνων, όρων και προϋποθέσεων για την εναλλακτική διαχείριση των αποβλήτων ειδών ηλεκτρικού και ηλεκτρονικού εξοπλισμού, σε συμμόρφωση με τις διατάξεις της Οδηγίας 2012/19/ΕΚ του Ευρωπαϊκού Κοινοβουλίου και του Συμβουλίου της 4ης Ιουλίου 2012 και άλλες διατάξεις».

ΑΡΘΡΟ 3

## ΤΡΟΠΟΣ ΕΚΤΕΛΕΣΗΣ ΤΗΣ ΠΡΟΜΗΘΕΙΑΣ

Η εκτέλεση της προμήθειας θα γίνει όπως προβλέπεται από την ισχύουσα νομοθεσία, για τέτοιου είδους προμήθειες, με κριτήριο κατακύρωσης τη συνολική χαμηλότερη τιμή. Οι προσφερόμενες τιμές θα είναι σε ευρώ. Καθώς, τα προς προμήθεια είδη είναι όλα επίτοιχες κλιματιστικές μονάδες, δεν δύναται η δημιουργία ξεχωριστών ομάδων και η προσφορά θα δοθεί για το σύνολο τους.

ΑΡΘΡΟ 4

## ΣΥΜΒΑΤΙΚΑ ΣΤΟΙΧΕΙΑ

Τα συμβατικά στοιχεία με βάση τα οποία θα εκτελεσθεί η προς ανάθεση προμήθεια, είναι τα παρακάτω:

α) Η διακήρυξη

β) Η οικονομική προσφορά του αναδόχου.

γ) Η συγγραφή υποχρεώσεων

δ) Η τεχνική περιγραφή

ε) Οι τεχνικές προδιαγραφές

ΑΡΘΡΟ 5

ΤΟΠΟΣ ΠΑΡΑΔΟΣΗΣ

Η παράδοση των ειδών θα γίνει, μετά την εγκατάστασή τους, στα σημεία, τα οποία θα υποδειχθούν από την Υπηρεσία.

ΑΡΘΡΟ 6

ΧΡΟΝΟΣ ΠΑΡΑΔΟΣΗΣ ΤΗΣ ΠΡΟΜΗΘΕΙΑΣ

Ο χρόνος παράδοσης της προμήθειας ορίζεται σε τριάντα (30) ημέρες από την υπογραφή της σύμβασης μεταξύ προμηθευτή και Δήμου. Από το διαγωνιζόμενο θα ορίζεται σαφώς στην προσφορά του ο χρόνος παράδοσης των υλικών.

ΑΡΘΡΟ 7

ΕΓΓΥΗΣΗ ΛΕΙΤΟΥΡΓΙΑΣ

Ο χρόνος εγγύησης καλής λειτουργίας , θα είναι αυτός που ορίζεται στις Τεχνικές Προδιαγραφές. Από το διαγωνιζόμενο θα ορίζεται σαφώς στην προσφορά του ο χρόνος εγγύησης καλής λειτουργίας των προσφερόμενων ειδών.

ΑΡΘΡΟ 8

ΔΑΠΑΝΕΣ ΠΡΟΜΗΘΕΥΤΟΥ – ΕΥΘΥΝΗ ΜΕΧΡΙ ΤΗΝ ΠΑΡΑΔΟΣΗ

Όλα γενικά τα έξοδα μέχρι την παράδοση στο Δήμο, καθώς και οι κρατήσεις υπέρ τρίτων, βαρύνουν τον προμηθευτή. Επίσης ο προμηθευτής ευθύνεται για οτιδήποτε ήθελε συμβεί μέχρι της παράδοσης αυτού στο Δήμο.

ΑΡΘΡΟ 9

ΠΑΡΑΛΑΒΗ ΤΗΣ ΠΡΟΜΗΘΕΙΑΣ

Η παραλαβή των ειδών θα γίνει κατά τα οριζόμενα στο άρθρο 208 του Ν 4412/2016 και από επιτροπή η οποία προβλέπεται στο άρθρο 221 του ως άνω νόμου. Κατά τη διαδικασία παραλαβής των προϊόντων καλείται να παραστεί, εφόσον το επιθυμεί, ο προμηθευτής και διενεργείται ποσοτικός και ποιοτικός έλεγχος.

Κατά την παραλαβή εξετάζονται και διαπιστώνονται όλες οι ιδιότητες των προσφερόμενων ειδών και οι τυχόν φθορές, κλπ. λόγω πλημμελούς κατασκευής ή κακής ποιότητας χρησιμοποιημένων υλικών.

Εάν κατά την παραλαβή και τη λειτουργία των υπό προμήθεια ειδών, αυτά δεν είναι σύμφωνα με τις προδιαγραφές της μελέτης και την προσφορά του προμηθευτή, τότε ο ανάδοχος υποχρεούται να αντικαταστήσει ή αποκαταστήσει τα είδη σύμφωνα με το άρθρο 208 του Ν 4412/2016

ΑΡΘΡΟ 10

ΥΠΟΧΡΕΩΣΕΙΣ ΑΝΑΔΟΧΟΥ

Ο ανάδοχος είναι υποχρεωμένος να διαθέτει βεβαίωση αναγγελίας ή άδεια εργοδηγού ψυκτικού και πιστοποιητικό κατηγορίας Ι. Επίσης πρέπει να διαθέτει τα μέσα για την εκτέλεση της προμήθειας και ευθύνεται για την καλή και σωστή εκτέλεση όποιων εργασιών απαιτούνται για τη ολοκλήρωση της προμήθειας.

Ο ανάδοχος είναι υποχρεωμένος να τηρεί τους κανόνες ασφαλείας και υγείας σύμφωνα με τους ισχύοντες κανονισμούς και να διαθέτει βεβαίωση συμμετοχής σε εγκεκριμένο σύστημα εναλλακτικής διαχείρισης ΑΗΗΕ, σύμφωνα με την κοινή υπουργική απόφαση Η.Π. 23615/651/Ε103 και τις τροποποιήσεις αυτού.

Ο ανάδοχος προμηθευτής ευθύνεται για την ύπαρξη των συμφωνημένων ιδιοτήτων των υλικών και εγγυάται την ανυπαρξία οποιουδήποτε κρυμμένου ελαττώματος.

Καθ’ όλο το χρόνο της εγγύησης των υπό προμήθεια ειδών υποχρεούται ο ανάδοχος προμηθευτής να αντικαταστήσει με δικές του δαπάνες κάθε εξάρτημα ή τμήμα που θα αποδειχθεί ελαττωματικό. Η Υπηρεσία δικαιούται κατά την κρίση της να επιδιώξει είτε την αναστροφή της αγοροπωλησίας είτε την ανάλογη μείωση του τιμήματος.

Ο ανάδοχος έχει την αστική ευθύνη υπέρ τρίτων για:

α) Συνολική κάλυψη ανά ατύχημα

β) Μεμονωμένο ή ομαδικό ατύχημα

γ) Υλικές ζημιές

δ) Σωματικές βλάβες

ΑΡΘΡΟ 11

ΤΡΟΠΟΣ ΠΛΗΡΩΜΗΣ

Η εξόφληση της συνολικής συμβατικής αξίας της προμήθειας προς τον προμηθευτή θα γίνει μετά την παραλαβή των ειδών και την υπογραφή του σχετικού Πρωτοκόλλου από την αρμόδια Επιτροπή Παραλαβής, µε χρηματικό ένταλμα πληρωμής που θα συνοδεύεται από τα νόμιμα δικαιολογητικά.

ΑΡΘΡΟ 12

ΑΝΑΘΕΩΡΗΣΗ ΤΙΜΩΝ ΠΡΟΣΦΟΡΑΣ

Οι τιμές προσφοράς σε καμιά αναθεώρηση δεν υπόκεινται για οποιοδήποτε λόγο ή αιτία, αλλά παραμένουν σταθερές και αμετάβλητες μέχρι την παράδοση και δεν δικαιούνται ποσοστό γενικών εξόδων και οφέλους.

ΑΡΘΡΟ 13

ΕΠΙΛΥΣΗ ΔΙΑΦΟΡΩΝ

Οι διαφορές που θα εμφανιστούν μετά την υπογραφή της σύμβασης, επιλύονται σύμφωνα με τις διατάξεις του Ν 4412/2016.

ΑΡΘΡΟ 14

ΦΟΡΟΙ, ΤΕΛΗ, ΚΡΑΤΗΣΕΙΣ, ΑΔΕΙΕΣ ΕΞΑΓΩΓΗΣ ΕΙΣΑΓΩΓΗΣ

Ο προμηθευτής σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων και κοινοτήτων ή τρίτων που ισχύουν κατά την ημέρα διενέργειας του διαγωνισμού.

Ο Φ.Π.Α. βαρύνει το Δήμο.

Η άδεια εισαγωγής του υπό προμήθεια είδους που τυχόν θα απαιτηθεί καθώς και η άδεια εξαγωγής από την χώρα προσέλευσής του, εκδίδονται με μέριμνα και δαπάνες του προμηθευτή (οι τιμές εισαγομένων ειδών στην προσφορά εννοούνται άνευ δασμών).

Ξάνθη 14 - 2 - 2019

|  |  |  |
| --- | --- | --- |
| Συντάχθηκε | Ελέγχθηκε | Θεωρήθηκε |
| Η Συντάξασα | Η Προϊσταμένη  του Τμήματος | Η Διευθύντρια  των Τεχνικών Υπηρεσιών |
| Ντουλοπούλου Μαρία  Ηλεκτρολόγος Μηχανικός ΠΕ | Ευδοκία Μπαρμπαλέξη  Μηχανολόγος Μηχανικός | Αικατερίνη Μανά  Τοπογράφος Μηχανικός |

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΞΑΝΘΗΣ  ΔΗΜΟΣ ΞΑΝΘΗΣ  ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ  ΤΜΗΜΑ ΗΛΕΚΤΡΟΜΗΧΑΝΟΛΟΓΙΚΟ  ΑΡ. ΜΕΛΕΤΗΣ: Π 03 / 2019 | «ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΝΕΩΝ ΚΛΙΜΑΤΙΣΤΙΚΩΝ ΜΟΝΑΔΩΝ ΓΙΑ ΔΗΜΟΤΙΚΑ ΚΤΙΡΙΑ»  ΠΡΟΫΠΟΛΟΓΙΣΜΟΣ: 12.288,40€ |

**IV. ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |  |
| --- | --- | --- | --- | --- | --- |
| A/A | ΠΕΡΙΓΡΑΦΗ | ΜΟΝΑΔΑ ΜΕΤΡΗΣΗΣ | ΠΟΣΟΤΗΤΑ | ΤΙΜΗ ΜΟΝΑΔΑΣ | ΣΥΝΟΛΙΚΗ ΔΑΠΑΝΗ |
| 1 | Κλιματιστική μονάδα inverter, ενεργειακής κλάσης Α++/Α++, θέρμανσης - ψύξης, ονομαστικής απόδοσης 9.000BTU/h επίτοιχη πλήρως τοποθετημένη όπως περιγράφεται. | τεμ | 3 | 490,00 | 1.470,00 |
| 2 | Κλιματιστική μονάδα inverter, ενεργειακής κλάσης Α++/Α++, θέρμανσης - ψύξης, ονομαστικής απόδοσης 12.000BTU/h επίτοιχη πλήρως τοποθετημένη όπως περιγράφεται. | τεμ. | 3 | 580,00 | 1.740,00 |
| 3 | Κλιματιστική μονάδα inverter, ενεργειακής κλάσης Α++/Α++, θέρμανσης - ψύξης, ονομαστικής απόδοσης 16.000BTU/h επίτοιχη πλήρως τοποθετημένη όπως περιγράφεται. | τεμ | 1 | 750,00 | 750,00 |
| 4 | Κλιματιστική μονάδα inverter, ενεργειακής κλάσης Α++/Α++, θέρμανσης - ψύξης, ονομαστικής απόδοσης 18.000BTU/h επίτοιχη πλήρως τοποθετημένη όπως περιγράφεται. | τεμ. | 5 | 810,00 | 4.050,00 |
| 5 | Κλιματιστική μονάδα inverter, ενεργειακής κλάσης Α++/Α++, θέρμανσης - ψύξης, ονομαστικής απόδοσης 24.000BTU/h επίτοιχη πλήρως τοποθετημένη όπως περιγράφεται. | τεμ. | 2 | 950,00 | 1.900,00 |
|  | ΣΥΝΟΛΟ (€) |  |  |  | 9.910,00 |
|  | ΦΠΑ 24% (€) |  |  |  | 2.378,40 |
|  | ΓΕΝΙΚΟ ΣΥΝΟΛΟ (€) |  |  |  | 12.288,40 |

Στις τιμές περιλαμβάνονται και οι εργασίες αποξήλωσης των παλαιών κλιματιστικών, η απομάκρυνσή τους, η προσκόμιση βεβαίωσης παραλαβής από ΣΣΕΔ (Συλλογικό Σύστημα Εναλλακτικής Διαχείρισης Αποβλήτων), - όπως ορίζεται στο Προεδρικό Διάταγμα 117/2004 και στις τροποποιήσεις αυτού - και η εγκατάσταση νέας αυτόνομης ηλεκτρικής γραμμής (υλικά και εργασία) από τον ηλεκτρολογικό πίνακα, όπου αυτή απαιτείται, σύμφωνα με τις υποδείξεις της υπηρεσίας. Η προσφορά θα δοθεί για το σύνολο τους.

Ξάνθη 14 - 0 2 -2019

|  |  |  |
| --- | --- | --- |
| Συντάχθηκε | Ελέγχθηκε | Θεωρήθηκε |
| Η Συντάξας | Η Προϊσταμένη  του Τμήματος | Η Προϊσταμένη  της Διεύθυνσης |
| Ντουλοπούλου Μαρία  Ηλεκτρολόγος Μηχανικός ΠΕ | Ευδοκία Μπαρμπαλέξη  Μηχανολόγος Μηχανικός | Αικατερίνη Μανά  Τοπογράφος Μηχανικός |
|  |  |  |